als_Latn dik_Latn sna_Latn
Stadiumi i ri në Elbasan pritet të sjellë shumë të reja përsa I përket biletave dhe hyrjes në stadium. Kështu nga gushti ku stadiumi mund të jetë i gatshëm për publikun dhe kjo është dëshira e drejtuesve të futbollit shqiptar. Gjithsesi në këtë stadium pritet të ketë risi shumë të mëdha përsa i përket teknologjisë dhe biletave. Tanimë po punohet që biletat të mos shiten më dorazi por me sistem prenotimi online. Po kështu po punohet që hyrjet e stadiumit të jenë automatike ku çdo gjë do të jetë si në çdo stadium të botës. Stadiumi do të ndahet në disa zona, përkatësisht në gjashtë të tilla, A-B-C-D-E, si dhe ajo e VIP-ve. Për miqtë është vendosur që të akomodohen në lindje të orës elektronike dhe do të zënë 5% të kapacitetit të stadiumit. Gjithsej do të jenë 10 hyrje, dy prej të cilave do të shërbejnë vetëm për makinat (ambulancë, zjarrfikëse) dhe 8 të tjerat do të jenë për tifozët. Për çdo 1 mijë tifozë është llogaritur që të ketë banjë si për meshkuj edhe femra, si dhe do të ketë dalje emergjente. Është llogaritur që, në rast rreziku, brenda pak minutash stadiumi të boshatiset nga ana e sportdashësve. Gjatë ndeshjes tifozëve do u krijohen kushtet edhe për të konsumuar diçka. teksa do të ketë pika ambulante për këtë arsye, si edhe tregtarë ambulantë në të gjitha zonat e stadiumit.
Tifozët, tani biletat on-line0
Share.
als_Latn als_Latn eng_Latn